Συγγραφή διδακτικών βιβλίων για τις Ακαδημίες Εμπορικού Ναυτικού (Α.Ε.Ν.)
Ανάθεση συγγραφής διδακτικών βιβλίων Α.Ε.Ν.
Αίτηση υποψηφιότητας για τη συγγραφή διδακτικών βιβλίων των Α.Ε.Ν.
Οι αιτήσεις υποψηφιότητας, καθώς και όλα τα συνοδευτικά δικαιολογητικά έγγραφα, υποβάλλονται είτε αυτοπροσώπως από τους υποψηφίους (ή ταχυδρομικώς με συστημένη επιστολή) στο Υπουργείο Ναυτιλίας και Νησιωτικής Πολιτικής, Διεύθυνση Εκπαίδευσης Ναυτικών, Τμήμα Α΄, Ακτή Βασιλειάδη, Πύλη Ε1-Ε2, Τ.Κ. 185 10 Πειραιάς, εντός της προθεσμίας που καθορίζεται στην σχετική προκήρυξη εκδήλωσης ενδιαφέροντος είτε μέσω ηλεκτρονικού ταχυδρομείου (dekn.a@hcg.gr). Κατόπιν της αίτησής τους, οι ενδιαφερόμενοι δύνανται να παραλαμβάνουν σε ηλεκτρονική μορφή από την αρμόδια Υπηρεσία, τα ακόλουθα έγγραφα: α) τα αναλυτικά προγράμματα διδασκαλίας με την ύλη των αντίστοιχων προς τα διδακτικά βιβλία μαθημάτων, β) την Κοινή Υπουργική Απόφαση περί καθορισμού των όρων έκδοσης, διάθεσης των εκπαιδευτικών βοηθημάτων ΑΕΝ, καθώς και αποζημίωσης των συγγραφέων τους και γ) τις ορισθείσες, από την Επιτροπή Εκδόσεων του Ιδρύματος Ευγενίδου, ενότητες ή κεφάλαια των αναλυτικών προγραμμάτων διδασκαλίας κάθε μαθήματος, βάσει των οποίων θα συγγραφούν τα δείγματα γραφής.
Κατάθεση από τον αιτούντα (δια ζώσης ή ταχυδρομικά)
Οι υποψήφιοι θα πρέπει να διαθέτουν συναφή προς το αντικείμενο του βιβλίου διδακτική ή/και επαγγελματική εμπειρία, βεβαιώσεις για την οποία κατατίθενται μαζί με τα υπόλοιπα δικαιολογητικά και η οποία αποτελεί ένα από τα κριτήρια ποιοτικής αξιολόγησης των αιτήσεών τους.
Η διαδικασία αφορά στη συγγραφή διδακτικών βιβλίων των Σχολών Πλοιάρχων και Μηχανικών των Ακαδημιών Εμπορικού Ναυτικού (Α.Ε.Ν.) και απευθύνεται σε εκπαιδευτικούς, στελέχη ναυτιλιακών επιχειρήσεων και ναυτικούς με συναφή, κατά το αντικείμενο του βιβλίου, διδακτική και επαγγελματική εμπειρία.
Πιστοποιητικά μετεκπαίδευσης ή επιμόρφωσης
Βεβαίωση διδακτικής εμπειρίας / προϋπηρεσίας
Βεβαίωση επαγγελματικής εμπειρίας / προϋπηρεσίας
Συγγραφικό έργο, μελέτες, έρευνες, βιβλία
Αναλυτικός πίνακας περιεχομένων του υπό συγγραφή βιβλίου που περιλαμβάνει σύντομη περιγραφή του περιεχομένου των ενοτήτων.
Το δικαιολογητικό αυτό κατατίθεται μόνο εάν τυχόν υφίσταται άλλο συγγραφικό έργο του υποψηφίου, το οποίο μπορεί να αποτελέσει θετικό κριτήριο αξιολόγησης του φακέλου δικαιολογητικών που έχει κατατεθεί.
Το δείγμα γραφής του υποψηφίου συγγράφεται με βάση τις ορισθείσες, από την Επιτροπή Εκδόσεων του Ιδρύματος Ευγενίδου, ενότητες ή κεφάλαια των αναλυτικών προγραμμάτων διδασκαλίας κάθε μαθήματος.
Η ευθύνη και η αρμοδιότητα για τη συγγραφή και έκδοση των διδακτικών βιβλίων των Α.Ε.Ν. έχει ανατεθεί στην Επιτροπή Εκδόσεων του Ιδρύματος Ευγενίδου. Στην Επιτροπή αυτή, η οποία είναι πενταμελής συμμετέχουν τρία (3) μέλη του Ιδρύματος Ευγενίδου και δύο (2) από το Υπουργείο Ναυτιλίας και Νησιωτικής Πολιτικής, που είναι ο Διευθυντής Εκπαίδευσης Ναυτικών με τον προϊστάμενο του Τμήματος Κανονισμών και Εκπαιδευτικών προγραμμάτων της Διεύθυνσης. Η προθεσμία υποβολής αιτήσεων των υποψηφίων συγγραφέων ορίζεται στην σχετική προκήρυξη. Σε κάθε περίπτωση, η προθεσμία αυτή κυμαίνεται σε χρονικό διάστημα που προσδιορίζεται κατ ελάχιστο σε δύο (2) έως τρεις (3) μήνες. Γίνονται δεκτές και ομαδικές υποψηφιότητες.
Ανάθεση στο Ίδρυμα Ευγενίδου της αρμοδιότητας για την έκδοση των διδακτικών βιβλίων των Ακαδημιών Εμπορικού Ναυτικού (Α.Ε.Ν.). Η ευθύνη για τη συγγραφή και έκδοση των διδακτικών βιβλίων των Α.Ε.Ν. ανατίθεται στην Επιτροπή Εκδόσεων του Ιδρύματος Ευγενίδου.
Καθορισμός των όρων έκδοσης, διάθεσης των εκπαιδευτικών βοηθημάτων Α.Ε.Ν., καθώς και αποζημίωσης των συγγραφέων τους.
Ωρολόγια και Αναλυτικά Προγράμματα των Σχολών Πλοιάρχων και Μηχανικών των Ακαδημιών Εμπορικού Ναυτικού (Α.Ε.Ν.).
Οργάνωση και λειτουργία της ναυτικής εκπαίδευσης: Αναφορικά με τα εκπαιδευτικά βιβλία των Α.Ε.Ν. η παρ. 2 του άρθρου 20 του ν. 2638/1998 (Α΄ 204) έχει αντικατασταθεί από το άρθρο 48 του ν. 4676/2020 (Α΄ 67).
Όλοι οι υποψήφιοι λαμβάνουν επιστολή (για την απόρριψη ή επιλογή τους) από την Επιτροπή Εκδόσεων του Ιδρύματος Ευγενίδου, η οποία έχει την ευθύνη συγγραφής των διδακτικών βιβλίων Α.Ε.Ν. σύμφωνα με τις κείμενες διατάξεις, εντός ευλόγου χρονικού διαστήματος μετά την αιτιολογημένη απόφασή της περί ανάθεσης.
Μετά από σχετικές προτάσεις/εισηγήσεις των Εκπαιδευτικών Συμβουλίων των Α.Ε.Ν., τις οποίες αξιολογεί, η Επιτροπή Εκδόσεων του Ιδρύματος Ευγενίδου αποφασίζει και προτείνει στον Υπουργό Ναυτιλίας και Νησιωτικής Πολιτικής την προκήρυξη συγγραφής νέων διδακτικών βιβλίων Α.Ε.Ν. Επιπλέον, αποφασίζει τις ενότητες ή κεφάλαια των αναλυτικών προγραμμάτων διδασκαλίας κάθε μαθήματος, βάσει των οποίων θα συγγραφούν τα δείγματα γραφής των υποψηφίων συγγραφέων.
Ο Υπουργός Ναυτιλίας και Νησιωτικής Πολιτικής εκδίδει προκήρυξη/πρόσκληση εκδήλωσης ενδιαφέροντος για την υποβολή αιτήσεων με αντικείμενο τη συγγραφή των διδακτικών βιβλίων Α.Ε.Ν. που έχει εισηγηθεί η Επιτροπή Εκδόσεων του Ιδρύματος Ευγενίδου με καταληκτική ημερομηνία υποβολής υποψηφιοτήτων.
Οι ενδιαφερόμενοι υποψήφιοι που εκδηλώνουν το ενδιαφέρον τους για συγγραφή βιβλίων ΑΕΝ υποβάλλουν φάκελο δικαιολογητικών και δείγμα γραφής σύμφωνο με τις υποδείξεις της Επιτροπής Εκδόσεων του Ιδρύματος Ευγενίδου.
Σε περίπτωση μη υποβολής φακέλων δικαιολογητικών από υποψηφίους εντός της τασσόμενης προθεσμίας η προκήρυξη αποβαίνει άγονη.
Αν η προκήρυξη αποβεί άγονη για ορισμένο τίτλο βιβλίου (δεν προσέλθουν υποψήφιοι), ο Υπουργός Ναυτιλίας και Νησιωτικής Πολιτικής δύναται, μετά από πρόταση της Επιτροπής Εκδόσεων, να αναθέσει απευθείας τη συγγραφή σε άτομα κατάλληλης ειδικότητας και εμπειρίας και πέραν του κύκλου των υποψηφίων.
Αν η προκήρυξη για ορισμένο τίτλο βιβλίου αποβεί άγονη (δεν προσέλθουν υποψήφιοι), ο Υπουργός Ναυτιλίας και Νησιωτικής Πολιτικής μπορεί, εναλλακτικά μετά από πρόταση της Επιτροπής Εκδόσεων να αποφασίσει τη μετάφραση δόκιμων ξενόγλωσσων διδακτικών βιβλίων ελεύθερων πνευματικών δικαιωμάτων. Η επιλογή των ατόμων που αναλαμβάνουν την μετάφραση ξενόγλωσσων βιβλίων γίνεται μετά από υπόδειξη της Επιτροπής Εκδόσεων.
Αν η προκήρυξη για ορισμένο τίτλο βιβλίου αποβεί άγονη (δεν προσέλθουν υποψήφιοι), ο Υπουργός Ναυτιλίας και Νησιωτικής Πολιτικής μπορεί, μετά από πρόταση της Επιτροπής Εκδόσεων να επαναλάβει την προκήρυξη εντός τριάντα (30) ημερών.
Οι κριτές ορίζονται με απόφαση του Υπουργού Ναυτιλίας και Νησιωτικής Πολιτικής, για κάθε γνωστικό αντικείμενο μεταξύ των μελών εκπαιδευτικού προσωπικού των Α.Ε.Ν. ή από μέλη του εκπαιδευτικού προσωπικού των ιδρυμάτων ανώτατης εκπαίδευσης πανεπιστημιακού και τεχνολογικού τομέα ή επαγγελματιών από την ναυτιλιακή βιομηχανία.
Ο κάθε κριτής υποβάλλει αιτιολογημένη εισήγηση/αξιολόγηση των υποβληθέντων δειγμάτων γραφής και του αναλυτικού πίνακα περιεχομένων των υπό συγγραφή βιβλίων από τους υποψηφίους,στην Επιτροπή Εκδόσεων του Ιδρύματος Ευγενίδου εντός χρονικού διαστήματος που καθορίζεται από την Επιτροπή.
Η Επιτροπή Εκδόσεων του Ιδρύματος Ευγενίδου, λαμβάνει υπόψη τις αξιολογήσεις των κριτών για τα δείγματα γραφής των υποψηφίων και συνεκτιμά τους τίτλους σπουδών ή τα πιστοποιητικά μετεκπαίδευσης ή επιμόρφωσης, τις βεβαιώσεις διδακτικής και επαγγελματικής προϋπηρεσίας, καθώς και τυχόν άλλο συγγραφικό έργο των υποψηφίων, προκειμένου να διαμορφώσει την τελική αξιολόγηση των υποψηφιοτήτων.
Σε περίπτωση αρνητικής αξιολόγησης των φακέλων δικαιολογητικών υποψηφίων και των δειγμάτων γραφής από τους κριτές η προκήρυξη αποβαίνει άγονη.
Η Επιτροπή Εκδόσεων του Ιδρύματος Ευγενίδου αναθέτει, μετά από αιτιολογημένη απόφασή της, στον υποψήφιο ή σε περίπτωση ομαδικής υποψηφιότητας, στους υποψήφιους, τη συγγραφή του βιβλίου.
Οι συγγραφείς που επιλέγονται καλούνται από την Επιτροπή Εκδόσεων του Ιδρύματος Ευγενίδου για την υπογραφή σχετικής Σύμβασης/ιδιωτικού συμφωνητικού, στο οποίο προβλέπονται όλες οι υποχρεώσεις, οι λεπτομέρειες για το χρόνο παράδοσης του κειμένου, η αποζημίωση τους, καθώς και κάθε άλλο εν γένει ζήτημα που αφορά στην διαδικασία συγγραφής.
Αν η προκήρυξη για ορισμένο τίτλο βιβλίου αποβεί άγονη (κριθούν απαράδεκτα τα δείγματα γραφής από τους κριτές και την Επιτροπή Εκδόσεων του Ιδρύματος Ευγενίδου κατά το στάδιο της τελικής αξιολόγησης φακέλων υποψηφιοτήτων), ο Υπουργός Ναυτιλίας και Νησιωτικής Πολιτικής μπορεί, μετά από πρόταση της Επιτροπής Εκδόσεων να επαναλάβει την προκήρυξη εντός τριάντα (30) ημερών.
Αν η προκήρυξη για ορισμένο τίτλο βιβλίου αποβεί άγονη (κριθούν απαράδεκτα τα δείγματα γραφής από τους κριτές και την Επιτροπή Εκδόσεων του Ιδρύματος Ευγενίδου κατά το στάδιο της τελικής αξιολόγησης φακέλων υποψηφιοτήτων), ο Υπουργός Ναυτιλίας και Νησιωτικής Πολιτικής μπορεί, εναλλακτικά μετά από πρόταση της Επιτροπής Εκδόσεων να αποφασίσει τη μετάφραση δόκιμων ξενόγλωσσων διδακτικών βιβλίων ελεύθερων πνευματικών δικαιωμάτων.
Αν η προκήρυξη αποβεί άγονη για ορισμένο τίτλο βιβλίου (κριθούν απαράδεκτα τα δείγματα γραφής από τους κριτές και την Επιτροπή Εκδόσεων του Ιδρύματος Ευγενίδου κατά το στάδιο της τελικής αξιολόγησης φακέλων υποψηφιοτήτων), ο Υπουργός Ναυτιλίας και Νησιωτικής Πολιτικής δύναται, μετά από πρόταση της Επιτροπής Εκδόσεων, να αναθέσει απευθείας τη συγγραφή σε άτομα κατάλληλης ειδικότητας και εμπειρίας και πέραν του κύκλου των υποψηφίων.
Η προκήρυξη δημοσιεύεται με κάθε πρόσφορο μέσο για τη μεγαλύτερη δημοσιότητά της, καθώς και στον ημερήσιο τύπο (έντυπο ή ηλεκτρονικό) και σε συγγενή επιστημονικά ή επαγγελματικά περιοδικά, ενώ γνωστοποιείται σε όλες τις Α.Ε.Ν. και στα συναφή, κατά το αντικείμενο του προκηρυσσόμενου βιβλίου, Τμήματα των ιδρυμάτων ανώτατης εκπαίδευσης πανεπιστημιακού και τεχνολογικού τομέα, προκειμένου να λάβουν γνώση τα μέλη του εκπαιδευτικού προσωπικού των ιδρυμάτων αυτών και των Α.Ε.Ν., κατά περίπτωση.
Η διαδικασία ολοκληρώνεται με την υπογραφή σύμβασης/ιδιωτικού συμφωνητικού μεταξύ του Ιδρύματος Ευγενίδου και του ενδιαφερομένου.
Ο αριθμός των κριτών που αξιολογούν ανέρχεται σε τρεις (3): Έναν (1) που προτείνει η Επιτροπή Εκδόσεων του Ιδρύματος Ευγενίδου και δύο (2) που προτείνονται από το Υπουργείο Ναυτιλίας και Νησιωτικής Πολιτικής.
Οι συγγραφείς οφείλουν να παραδώσουν το κείμενο του βιβλίου και τυχόν πολυμεσικό/διαδραστικό υλικό τμηματικώς αποθηκευμένο σε ηλεκτρονικό μέσο και εκτυπωμένο εντός μεγίστου χρονικού διαστήματος ενός (1) έτους ή, όπως άλλως έχει συμφωνηθεί με την Επιτροπή Εκδόσεων του Ιδρύματος Ευγενίδου.
Ακολουθούνται εκ νέου τα βήματα: αίτηση, ορισμός κριτών, υποβολή αξιολογήσεων, τελική αξιολόγηση Επιτροπής, απόφαση ανάθεσης, υπογραφή σύμβασης.
Η επιλογή των ατόμων που αναλαμβάνουν την μετάφραση ξενόγλωσσων βιβλίων γίνεται μετά από υπόδειξη της Επιτροπής Εκδόσεων.
Εισήγηση/Γνώμη Επιτροπής Εκδόσεων Ιδρύματος Ευγενίδου
Προκήρυξη εκδήλωσης ενδιαφέροντος για την υποβολή αιτήσεων συγγραφής διδακτικών βιβλίων Α.Ε.Ν.
Υποβολή Αιτήσεων υποψηφιότητας για τη συγγραφή διδακτικών βιβλίων των Α.Ε.Ν.
Απόφαση μετάφρασης ξενόγλωσσων διδακτικών βιβλίων
Επαναπροκήρυξη για την υποβολή αιτήσεων συγγραφής διδακτικών βιβλίων Α.Ε.Ν.
Ορισμός κριτών για την αξιολόγηση υποβληθέντων δειγμάτων γραφής
Τελική αξιολόγηση Επιτροπής για τους φακέλους υποψηφιοτήτων
Θετική αξιολόγηση Επιτροπής για τους φακέλους υποψηφιοτήτων
Αρνητική αξιολόγηση Επιτροπής για τους φακέλους υποψηφιοτήτων - Άγονη προκήρυξη
Υπογραφή σύμβασης/ιδιωτικού συμφωνητικού
Επαναπροκήρυξη εκδήλωσης ενδιαφέροντος συγγραφής
Ιστότοπος Υπουργείου Ναυτιλίας και Νησιωτικής Πολιτικής